מה זה עבודות עפר?
עבודות עפר הן חלק ממכלול שלם של עבודות שטח ותשתית. לרוב מדובר בעבודות שמתבצעות כהכנה לבנייה פרטית או ציבורית, סלילה פרטית או ציבורית, גינון והקמת פארקים ועוד.
רוב השטח שמיועד לשימוש הוא שטח שחייב לעבור התאמות, לפני שאפשר יהיה להשתמש בו. חלק זה של עבודות הכנה הנדסיות נקרא פיתוח תשתיות, והוא חלק חשוב ובלתי נמנע בכל תהליך שימוש בקרקע.
בין אם מדובר בשטח שמיועד לסלילת כבישים, ובין אם מדובר בשטח שמיועד לבנייה פרטית או אפילו לחקלאות, תמיד יהיה צורך בהכנה.
כאשר סוללים דרך, הרי שלפני שמניחים אספלט, למשל, יש לפנות סלעים, ליצור תוואי וליישר את הקרקע, לכבוש אותה ולפזר ריבוד, וכל זה הוא חלק ממה שנקרא "עבודות עפר".
ההגדרה הפשוטה והמתקבלת מאליה של תחום זה היא הזזת עפר. יש צורך בהרמה של כמויות גדולות של עפר והעברה שלהן ממקום אחד למקום שני.
לרוב מתבצעת העברת עפר לא רק לצורך פינוי שלו, אלא לצורך שימוש בו, במקום אחר. קבלני עפר והעובדים בתחום, כורים עפר ומוכרים אותו למילוי וריבוד בגינות ובפארקים, כחלק מהיום-יום שלהם.
אחד הדברים החשובים בתחום זה, בין אם העפר או פסולת העבודות נמכרים ובין אם לא, הוא תכנון החפירה והמילוי באופן כזה שתמיד יהיה מי שיקבל את העפר שמפונה וישתמש בו.
השאיפה של כל קבלן עפר בתחום היא שבנוסף לכך שיהיה מי שיקבל את החומר, חשוב שהוא יהיה גם קרוב ככל האפשר למקום בו מתבצעות העבודות. זו הסיבה שכאשר בונים שכונה חדשה או מקימים פרויקט, משתדלים ככל האפשר לתאם בין סוגי העבודות השונות, האתרים לעבודות, וכו'.
בנוסף להעברה של עפר כפשוטו, עוסקים קבלני עפר גם בפינוי של סלעים בגדלים שונים, בפרוק מסלעים, יצירת חצץ במקום העבודות ופינוי שלו וכן הלאה.
עבודות מסוג זה נפוצות בין השאר בהכנת שטחים גדולים לבניית שכונות ומגורים, בהכנת שטחים לחקלאות ובפריצת דרכים, בעיקר באזורים הרריים.
זהו חלק חשוב מאוד בתחום זה, כאשר צריך לזכור שכל כביש זקוק לתחזוקה ופיתוח במהלך השנים.
יש קבלני עפר ותשתית שזו ההתמחות שלהם, במקביל לקבלנים אחרים, כמו קבלני בנייה, שמתמחים בעיקר בעבודת תשתית לבנייה, לחקלאות או לשימושים אחרים.
עבודות עפר משמשות להקמה של סוללות מיגון, חפירות של תעלות נגד טנקים ושוחות שונות, הקמה של ביצורים ועמדות מגן, חפירות באופן כללי, ועוד. בזמן עימות או מלחמה, עבודות עפר מתבצעות על ידי גדודי ההנדסה הקרבית, שעוסקים בין השאר בפריצת דרכים, במילוי מחסומים וחפירות נגד טנקים, הקמה של עמדות ירי וכו'.
כמו קבלני תשתית אחרים, יש גם קבלני עפר שההתמחות שלהם היא בתחום הצבאי והם עובדים אז בעיקר עבור משרד הביטחון, ולרוב בהיקפים גדולים.
האם יש צורך בעבודות עפר גם בתחום ובמגזר הפרטי?
בהחלט. אם אתם מתכננים להקים גינה חדשה, או רוצים ליישר ולהכין חלק מהגינה או מהמגרש לבנייה נוספת או אפילו אם אתם חופרים בריכת שחיה בחצר, אתם צריכים קבלן עפר.
כמובן שהעבודות יהיו בקנה מידה אחר מאשר עבודות עפר במגזר הציבורי או העירוני. כלי העבודה עצמם יהיו תמיד קטנים יותר והעבודות יהיו איטיות ועדינות יותר, אבל בסופו של דבר אתם עשויים להזדקק לאותו סוג של אנשי מקצוע.
באילו כלי עבודה משתמשים לעבודות עפר?
עבודות אלה מתבצעות בדרך כלל באמצעות ציוד מכני הנדסי (צמ"ה), כאשר במגזר הפרטי או הביתי יש לפעמים שימוש גם באמצעים ידניים שונים. לדוגמא, פועל שעומד וחופר תעלה או מכין שביל, לא בהכרח ישתמש בציוד ממוכן.
הציוד בו משתמשים כולל טרקטורים מסוגים שונים, מחפרים ודחפורים, שופלים לפינוי של כמויות עפר גדולות, ומשאיות להעברה של העפר המפונה או זה שמביאים.
במגזר הפרטי נפוץ מאוד השימוש בכלים קטנים שזכו לכינוי "בובקט", על שמו של הדגם הראשון והנפוץ שנכנס לתחום. אלה מחפרונים קטנים, צרים, שיכולים לנוע גם בשטחים מצומצמים כמו בגינות פרטיות או גינות ציבוריות; מקומות בהם לא ניתן להפעיל טרטור גדול. מחפרונים אלה מצוידים במגוון אביזרים, כפות ובאגרים, שהפכו אותם לכלים פופולריים מאוד לשימוש במגזר הפרטי הזעיר.